เรื่องร้องเรียน: ผมพักอาศัยอยู่ในเขตพื้นที่ เขตมีนบุรี จังหวัดกทม. โดยที่ผ่านมาผมได้อาศัยอยู่บริเวณใกล้กับร้านไทวัสดุ สาขาสุขาภิบาล 3 (https://goo.gl/maps/hXuW71r1hPVbi5TK9) ซึ่งมีการจัดงานคอนเสิร์ตในช่วงเวลากลางคืน โดยมีการใช้เครื่องเสียงที่ดังมากๆ แม้จะเป็นช่วงเวลากลางคืน จนผนังกระจกที่บ้านสั่น  กระผมได้รับความเดือดร้อนนี้มาอย่างต่อเนื่องและทำการแจ้งผ่านทาง traffy fondue รวมถึงแจ้งกับทางตำรวจในพื้นที่พบว่าไม่เคยได้รับการแก้ไขเลย ร้านไทวัสดุสาขาดังกล่าวยังคงมีการจัดงานส่งเสียงรบกวนเวลากลางคืนเช่นเดิม ทำให้ผมไม่สามารถพักผ่อนได้อย่างที่ควรจะเป็น
การดำเนินการของเจ้าหน้าที่: ฝ่ายสิ่งแวดล้อมและสุขาภิบาลได้ตรวจแนะนำ ควบคุมการใช้เสียงในกิจกรรมการจัดจำหน่ายสินค้า และการแสดงดนตรีในวันที่ 8 กันยายน 2566 และติดตามการดำเนินการในวันที่ 11 กันยายน 2566 การจัดงานได้เสร็จสิ้นแล้ว ทั้งนี้ สำนักงานเขตได้ประสานห้างไทวัสดุในการพิจารณาการให้เช่าพื้นที่เพื่อจัดกิจกรรม ไม่ให้ก่อเหตุเดือดร้อนรำคาญ และสำนักงานเขตได้มีการติดตามเฝ้าระวัง ตรวจสอบ ควบคุมการจัดกิจกรรม
ความเห็นของผู้แจ้ง: ก็ได้เหมือนเดิม ไม่สามารถห้ามคนทำผิดกฎหมายได้ จบลงที่"ขอความร่วมมือ" แล้วมันจะไปแก้อะไรได้  คนในพื้นที่ก็ต้องทนอยู่เหมือนเดิม นี่ไม่ใช่ครั้งแรกที่พื้นที่นี้สร้างปัญหา แต่อย่างน้อย 4 ครั้งแล้วที่จัดงานลักษณะนี้
พื้นที่: แขวงมีนบุรี เขตมีนบุรี กรุงเทพมหานคร